jkorsvik/nowiki_second_scrape_merged huggingface dataset:
Thomas Campion

Thomas Campion (1567–1620) var en engelsk komponist, poet og lege. 


== Liv ==
Campion studerte ved Peterhouse College, Cambridge, men avbrøt uten å ta noen grad. Han studerte senere rettsvitenskap i London, uten at det ser ut til at han praktiserte som jurist. 
38 år gammel reiste Campion til Caen for å studere medisin. Det medisinske fakultetet ved byens universitetet ble regnet som faglig gjennomsnittelig, men var berømt for sine poesikonkurranser. Etter tre års studier etablerte han en legepraksis i London.Thomas Campion døde sannsynligvis under en pestepidemi. 


== Virke ==
Debuten som poet kom i 1591, da fem av Campions arbeider ble publisert i en utgave av Sir Philip Sidneys Astrophel and Stella. Tilsammen skrev han over hundre sanger med luttakkompagnement. Den første samlingen, A Book of Ayres, gav han ut sammen med Philip Rosseter i 1601 og de fire som fulgte gav han ut parvis, Two Books of Ayres (rundt 1613) og The Third and Fourth Book of Ayres (etter februar 1617). 
Rundt 1610 publiserte Campion en bok om kontrapunkt, A New Way of Making Fowre Parts in Counterpoint By a Most Familiar and Infallible Rule («en ny måte å skape fire-stemmers kontrapunkt på»), som ble gitt ut på nytt i 1660. Boka er hovedsakelig en oppsummering av Sethus Calvisius' regler for kontrapunkt, men har likevel musikkhistorisk betydning på grunn av Campions understreking av basslinja som grunnlaget for harmonikken, en viktig utvikling på veien mot den nye barokke musikkstilen.


== Betydning ==
Campion kunne en tid glede seg over en viss musikalsk og litterær suksess ved hoffet til kong James I, men ble ingen rik mann. Til tross for seks trykte sangbøker, flere verk oppført ved kongens hoff og en sannsynligvis grei legepraksis, etterlot han bare 23 pund til sin livslange venn og samarbeidspartner, Philip Rosseter.I egen levetid, og i noen år etter, hadde Campion en viss litterær betydning som vises av at diktene hans ble ført inn i mange lyrikkinteressertes private manuskripter, og at flere komponister tonesatte Campions vers. Senere falt han i glemsel inntil Arthur Henry Bullen gav ut den første utgaven samlede verk (1889) og med det startet en bølge av interesse. T.S. Eliot og Ezra Pound var blant beundrerne.Campions poesi representerer ingen ny litterær retning, de er mer å regne som en fortsettelse og foredling av 1500-talls-lyrikken. For generasjonen som fulgte hadde han lite å tilby, ganske ulikt de dristige nyvinningene til hans samtidige, John Donne. Campions miniatyrer beundres for deres iboende skjønnhet, men noen stor litteraturhistorisk betydning har han ikke.


== Referanser ==


== Eksterne lenker ==
Elise Bickford Jorgens: Fyldig biografi, poetryfoundation.org
(en) Fritt tilgjengelige noter av Thomas Campion i Choral Public Domain Library (ChoralWiki)
(en) Fritt tilgjengelige noter av Thomas Campion i International Music Score Library Project
Slagmark

Slagmark er et black metal/death metal-band fra Kristiansund.
Bandet ble startet i november 1998. Bandet hadde sine røtter i Black Metal men gikk senere over i Death Metal. Espen "Beist" Antonsen Har også spilt i blant annet Blood Red Throne.


== Medlemmer ==


=== Nåværende medlemmer ===
Pål «Markspist» Bjerkestrand – Gitar, vokalist
Espen «Beist» Antonsen – Trommer
Geir Jakobsen – Gitar
Olve Kroknes – Bassgitar, vokalist


=== Tidligere medlemmer ===
Neeraj Kasbekar - Bassgitar
Hans Ivar Wiik – Bassgitar
Avsky – Vokalist
Eivin Giske Skaaren; Synth
Vegard Jakobsen; Bass, Vokal


== Diskografi ==
Maniq lord (Demo, 1999)
Art of War (Demo, 2001)
Erase Christianity (Demo, 2003)
Eradication (Studioalbum, 2005)


== Eksterne lenker ==
(en) Slagmark på Discogs 
(en) Slagmark på Encyclopaedia Metallum 
(en) Slagmark på MySpace
(no) Intervju med Slagmark
Montagu Island

Montagu Island er en ubebodd øy i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Montagu Island er den største øya i Sør-Sandwichøyene og er 12 km lang og 10 km bred. 90% av overflaten er snødekt. Mount Belinda er øyas høyeste fjell med 1 370 moh, som inntil et utbrudd i 2002 var antatt å være en inaktiv vulkan. Øya hadde sist et utbrudd i 2005. (en)Montagu Island ble oppdaget i 1775 av James Cook, som oppkalte øya etter John Montagu. 


== Referanser ==
Philip Rosseter

Philip Rosseter (1568–1623) var en engelsk komponist, luttenist og teatermanager.


== Liv og virke ==
Fra 1603 til sin død i 1623 var Rosseter luttenist for James I av England. Han er best kjent for A Book of Ayres (1601) som han skrev i samarbeid med Thomas Campion. I forordet, som sannsynligvis ble skrevet av Campion, kritiseres kompleks kontrapunkt og «intrikate» harmonier fordi det gjør ordene uforståelige. Campion og Rosseter hadde et både profesjonelt og personlig forhold: i Campions testamente var Rosseter oppført som enearving.Rosseter andre bok, Lessons for Consort (1609), er skrevet for broken consort med pandora, cister, lutt, fløyte, diskantgambe og bassgambe, og inneholdt arrangementer av egne og andres komposisjoner. 
Rosseters sanger med luttakkompagnement er stort sett korte og homofone med et minimum av repetisjoner og lite bruk av tonemaleri, dvs at musikken i liten grad uttrykte teksten. Samtidig er stykkene rike på musikalsk oppfinnsomhet. 


== Referanser ==


== Litteratur ==
Campion, Thomas og Philip Rosseter. A booke of ayres, set foorth to be song to the lute, orpherian, and base violl (London, 1601), Early English Books Online, [1] (abonnementstilgang).
Greer, David. "Philip Rosseter", Grove Music Online, red. L. Macy, grovemusic.com Arkivert 20070721230218 hos WebCite (abonnementstilgang).
Halliday, F. E. A Shakespeare Companion 1564-1964, Baltimore, Penguin, 1964.
Harwood, Ian. "Philip Rosseter", Oxford Dictionary of National Biography, www.oxforddnb.com (abonnementstilgang).


== Eksterne lenker ==

(en) Fritt tilgjengelige noter av Philip Rosseter i Choral Public Domain Library (ChoralWiki)
Video av When Laura smiles av Philip Rosseter framført av Valeria Mignaco, soprano & Alfonso Marin, lutt
Philip Rosseter framført av Brian Wright
Carl Gustav M45

Carl Gustav M45 (Kulsprutepistol m/45) er en svensk maskinpistol.
Den ble designet i 1944 hos Carl Gustaf-fabrikken i Eskilstuna av den svenske våpendesigneren Gunnar Johnsson. Den ble adoptert av Sveriges forsvar i 1945. Maskinpistolen ble også brukt av amerikanske spesialstyrker i Vietnamkrigen, hvor den gikk under navnet «K-Rifle» og «Swedish-K». Den er helautomatisk og kamret for kaliber 9 x 19 mm ammunisjon.


== Varianter ==
M45/M45S – første versjon
M45B – vanlig produksjonsmodell
M45C – med varmeskjold og bajonettfeste, til bruk i parader.
M45E – med omstiller for full/halvautomatisk ild, for det svenske politi.UtenlandskePort Said – Egyptisk lisensvensjon.
 Smith & Wesson M76 – ulisensiert kopi produsert av Smith & Wesson.
MK760 Kopi av S&W M76 produsert av MK Arms.


== Eksterne lenker ==
Modern Firearms – Carl Gustaf Kp M/45 submachine gun
The Swedish "K" Submachinegun – by Gabriel Suarez
Bristol Island

Bristol Island er en ubebodd øy i øygruppen Sør-Sandwichøyene. Øyene administreres av det britiske oversjøiske territoriumet Sør-Georgia og Sør-Sandwichøyene. Bristol Island er 8 km lang og ligger mellom Montagu Island og Thule Island. Det har vært vulkanutbrudd på øya i 1823, 1935, 1936, 1950 og 1956.
Bristol Island ble oppdaget i 1775 av James Cook, som oppkalte øya etter Augustus Hervey, tredje jarl av Bristol.
Utdannings-, forsknings- og kulturdepartementet (Island)

Utdannings-, forsknings- og kulturdepartementet (islandsk: Menntamálaráðuneytið) er et departement i den islandske regjeringen.
Departementet ledes av en permanent sekretær, Halldór Árnason, og ministeren har en politisk rådgiver, Steingrímur Sigurgeirsson. Det er delt inn i 3 avdelinger:

Avdeling for kultur
Avdeling for utdanning
Avdeling for forskning og høyere utdanningSiden 30. november 2017 har Lilja Dögg Alfreðsdóttir vært undervisnings-, vitenskaps- og kulturminister.


== Eksterne lenker ==
(en) Offisielt nettsted 
(en) Ministry of Education, Science and Culture (Iceland) – kategori av bilder, video eller lyd på Commons
Vetil

Vetil (finsk: Veteli)  er en kommune i landskapet Mellersta Österbotten i Finland. Vetil har cirka 3 690 innbyggere og har et flatemål på 520,57 km².
Vetil er enspråklig finsk. Kommunen grenser til Kaustby, Halso, Perho, Vindala, Lappajärvi, Evijärvi og Kronoby.
Noen steder i Vetil er Dunkars (fi.: Tunkkari), Röringe (fi.: Räyrinki) og Övervetil (fi.:Yli-Veteli). I Vetil finnes også fossen Karjalankoski. Nedervetil ligger imidlertid i Kronoby kommune.


== Kjente innbyggere ==
Esko Aho, politiker og tidligere statsminister i Finland
Juha Sipilä, politiker
Hannu Taipale, langrennsløper
Kalle Lassila,  langrennsløper
Anders Haave

Anders Faret Haave er en norsk trommeslager med røtter innenfor black og death metal sjangeren. Han er mest kjent fra bandet Blood Red Throne, men han har også spilt i Ground Zero System og In Vain. I tillegg har han også vært session medlem i blant annet Nordjevel og Abyssic.
Spiller nå for tiden i Images at Twilight.


== Band ==
Blood Red Throne (2005 – 2010)
In Vain (session medlem 2004 – 2005)
Ground Zero System (2004 – 2008)
Images at Twilight (2012 – )


== Diskografi ==


=== Blood Red Throne ===
Come Death (Studioalbum, 2007)
Souls of Damnation  (2009)


=== Images at Twilight ===
Kings (Studioalbum, 2015)


== Eksterne lenker ==
(en) Anders Haave på Discogs 
(en) Anders Haave på Encyclopaedia Metallum
Beveridge-rapporten

Beveridge-rapporten er en rapport for trygdeordninger av økonomen, baron William Beveridge i 1942. Rapporten ble utarbeidet på oppdrag av regjeringen i Storbritannia.
Noen av punktene denne planen inneholdt var:

Offentlig alderstrygd
Syketrygd
Arbeidsløshetstrygd
Ulykkestrygd
Barnebidrag
Mahanadi (elv)

Mahanadi er en elv i India. Den er 885 kilometer lang.


== Eksterne lenker ==
Bargarh district topography
Burnt paddy and dead fish Arkivert 3. desember 2008 hos Wayback Machine.
Orissa Govt. blamed for declining quality of river water Arkivert 20. januar 2011 hos Wayback Machine.
Mahanadi River
Liste over Færøyenes skoleministre

Skoleministeren (færøysk: landsstýrismaðurin í skúlamálum/undirvísingarmálum) var fra 1959 til 1998 en ministerpost i Færøyenes regjering. Siden innføringen av departementsstrukturen i 1998 har skolesaker vært tillagt Kulturdepartementet.


== Referanser ==
Choose Love

Choose Love er det trettende studioalbumet til Ringo Starr, utgitt i 2005. Albumet ble spilt inn i løpet av 2004 og 2005. Albumet ble godt mottatt av kritikere. 
Han brukte det samme ensemblet som han spilte inn albumene Vertical Man og Ringo Rama med. Starr produserte albumet sammen med sin musikalske makker gjennom flere år, Mark Hudson. På samme måte som på tidligere album, har Ringo Starr også her med kjente gjesteartister; Billy Preston og Chrissie Hynde fra The Pretenders er de mest kjente gjestene.
Choose Love ble originalt gitt ut som dobbeltsidig diskett (dual disc) med CD på en side og DVD på den andre. Innholdet på DVD-en er en dokumentar om innspillingen av albumet.
Choose Love oppnådde ikke plassering på albumlistene hverken i Storbritannia eller i USA. Begge forgjengerne, Vertical Man og Ringo Rama, var større kommersielle suksesser. 


== Sporliste ==
Alle sanger av Richard Starkey/Mark Hudson/Gary Burr/Steve Dudas/Dean Grakal, unntatt hvor merket.

«Fading In Fading Out» (Richard Starkey/Mark Hudson/Gary Burr) – 3:57
«Give Me Back the Beat» – 3:54
«Oh My Lord» – 5:32
en respons til George Harrisons «My Sweet Lord», inneholder Starrs originale demo av sangen.
med Billy Preston på orgel.
«Hard to Be True» (Richard Starkey/Mark Hudson/Gary Burr) – 3:28
med Billy Preston på bakgrunnsvokal.
«Some People» – 3:18
«Wrong All the Time» (Richard Starkey/Mark Hudson/Gary Burr) – 3:39
med Billy Preston på orgel.
«Don't Hang Up» (Richard Starkey/Mark Hudson/Gary Burr) – 3:27
med Chrissie Hynde på vokal.
«Choose Love» (Richard Starkey/Mark Hudson/Gary Burr) – 3:08
«Me and You» (Richard Starkey/Mark Hudson/Steve Dudas) – 2:15
«Satisfied» (Richard Starkey/Mark Hudson/Gary Nicholson) – 3:19
«The Turnaround» – 3:54
«Free Drinks» – 4:47
inneholder et kort navnløst skjult spor.


== Personell ==
Ringo Starr – Hovedvokal, trommer, perkusjon, orgel, intro/outro-demo på «Oh My Lord», loop på «Free Drinks»
John Amato – Saksofoner
Gary Burr – Akustisk gitar, elektrisk gitar og bassgitar, bakgrunnsvokal
Jim Cox – Piano, arrangement
Steve Dudas – Akustisk gitar, elektrisk gitar og slide-gitar, Bakgrunnsvokal
Dean Grakal – Bakgrunnsvokal
Gary Grant – Messingblåser
Dan Higgins – messingblåser, saksofoner, treblåser
Mark Hudson – Akustisk gitar, elektrisk gitar og bassgitar, keyboard, munnspill, bakgrunnsvokal
Chrissie Hynde  – Hovedokalist på «Don't Hang Up»
Mark Mirando – Elektrisk gitar, bakgrunnsvokal
Billy Preston – Piano, B3 Orgel, bakgrunnsvokal
Robert Randolph – Elektrisk gitar
Barbara Starkey – Djevelstemme på «The Turnaround»
The Rose Stone Choir – Korarrangement på «Oh My Lord» av Rose Stone


== Eksterne lenker ==
(en) Choose Love på MusicBrainz 
Koch Records nettside om albumet Arkivert 24. juli 2008 hos Wayback Machine.
Bernt André Moen

Bernt André Moen (født 17. februar 1974) er en norsk musiker.


== Diskografi ==


=== Blood Red Throne ===
Altered Genesis (Studioalbum, 2005)


=== Green Carnation ===
Light of Day, Day of Darkness (Studioalbum, 2001)
A Blessing in Disguise (Studioalbum, 2003)


== Eksterne lenker ==
(en) Bernt André Moen på Discogs 
(en) Bernt André Moen på Encyclopaedia Metallum
Aleksandr Bessmertnykh (diplomat)

For skiløperen, se Aleksandr Bessmertnykh (skiløper)Aleksandr Aleksandrovitsj Bessmertnykh (russisk Александр Александрович Бессмертных; født 10. november 1933 i Bijsk i Altaj kraj i Sovjetunionen – nå Russland) var en sovjetisk jurist, diplomat og en kort periode utenriksminister. Han gikk først på skole i Gorno-Altajsk og ble ansatt i utenriksministeriet i 1957 etter å ha fullført en juridisk utdannelse på MGIMO, universitetet i Moskva hvor de fleste russiske diplomatene får sin utdannelse. I 1957 tok han juridisk doktorgrad. Han behersker flere språk og det er kjent at han skrev noen av talene til Nikita Khrusjtsjov.Fra 1960 til 1966 arbeidet han som oversetter for Sikkerhetsrådet i New York. Siden kom han til utenriksminister Andrej Gromykos stab og arbeidet med nedrustningsspørsmål og forholdet mellom Sovjetunionen og USA før han i 1970 kom som førstesekretær og stedfortreder for ambassadøren i den russiske ambassade i Washington D.C., en stilling han hadde helt til 1983. I denne tiden møtte han en rekke av de amerikanske presidentene: Richard Nixon, Gerald Ford, Ronald Reagan, Jimmy Carter og George H.W. Bush.
I 1983 ble han medlem av kollegiet for utenrikssaker i Sovjetunionen og utnevnt til leder for avdelingen for USA og Canada. Dette vervet førte til at han arrangerte et møte mellom Gorbatsjov og Reagan i Genève. I 1988 ble han første viseutenriksminister, og i 1990 utnevnte Gorbatsjov ham til ambassadør i Washington. Da Sjevardnadse trådte tilbake i desember 1990, ble Bessmertnykh 15. januar 1991 valgt til utenriksminister av Det øverste Sovjet. Men etter augustopprøret i Moskva i 1991 måtte han gå fra sin ministerpost. 
Han har siden arbeidet videre med internasjonale spørsmål i ulike sammenhenger. Han er medlem av flere universiteter og akademier og har skrevet en rekke artikler og forskningsoppgaver om diplomatiske emner. Han har flere ordener og utmerkelser og bor i Moskva med sin kone Marina Wadimirovna, som han har en sønn og en datter med. 


== Referanser ==


== Kilder ==
Hvem Hva Hvor 1992


== Eksterne lenker ==
Aleksandr Bessmertnykh, a former Soviet Foreign Minister omtale hos Russia Today
Xinyi (Xuzhou)

Xinyi (kinesisk: 新沂; pinyin: Xīnyí) er et byfylke i byprefekturet Xuzhou i provinsen Jiangsu i Folkerepublikken Kina. 
Befolkningen var på 945 948 innbyggere i 1999.


== Kulturminner ==
Det neolittiske Huatingfunnstedet (Huating yizhi, 花厅遗址) av Dawenkoukulturen ble i 2006 oppført på Folkerepublikken Kinas liste over kulturminner.


== Samferdsel ==
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.


== Referanser ==


== Eksterne lenker ==
Lokalregjeringens side
- på engelsk
Huating yizhi
Huqiu

Huqiu (kinesisk: 虎丘区; pinyin: Hǔqiū Qū) er et bydistrikt i byprefekturet Suzhou i provinsen Jiangsu i Folkerepublikken Kina. Det har et areal på 258 km² og teller 472 000 innbyggere. 
Yunyanpagoden, bedre kjent som Huqiutårnet, og kalt Kinas «skjeve tårn i Pisa» står i Huqiu.


== Eksterne lenker ==
Infoside
Johanna Schnarf

Johanna «Hanna» Schnarf (født 16. september 1984 i Brixen) er en italiensk alpinist fra Syd-Tirol. Hun er spesialist i disiplinene utfor og super-G.


== Karriere ==
Schnarf debuterte i verdenscupen 5. desember 2004, super-G-rennet i Lake Louise. På grunn av svake resultater tok det ytterligere år før hun igjen stilte til start i et verdenscuprenn. 
Hun tok sine første verdenscuppoeng ved å bli nr. 20 i super-G-rennet i St. Moritz 20. januar 2006, og to dager senere kom hun på tiendeplass samme sted i superkombinasjonen. I sesongen 2005/06 kom hun på andreplass sammenlagt i utfordelen av europacupen.
Under VM 2009 i Val-d’Isère kom hun på sjetteplass i superkombinasjonen. 
Hun fikk sin først pallplassering i verdenscupen 6. mars 2010 da hun ble nummer to i utfor i Crans-Montana, bare ett hundredels sekund bak Lindsey Vonn. 


== Pallplasseringer i verdenscupen ==


== Eksterne lenker ==
(en) Johanna Schnarf – Olympics.com 
(en) Johanna Schnarf – Olympic.org 
(en) Johanna Schnarf – Olympedia 
(en) Johanna Schnarf – Sports-Reference (OL-resultater – arkivert) 
(en) Johanna Schnarf – FIS (alpint) 
(en) Johanna Schnarf – ski-db.com 
Hanna Schnarfs offisielle hjemmeside (tysk- og italienskspråklig)
Pingjiang (Suzhou)

Pingjiang (kinesisk: 平江区; pinyin: Píngjiāng Qū) er et bydistrikt i byprefekturet Suzhou i provinsen Jiangsu i Folkerepublikken Kina. 
Det har et areal på 22 km² og teller 240 000 innbyggere (2004). 


== Eksterne lenker ==
Infoside
Cecilia Colledge

Cecilia Colledge (født 28. november 1920 i London, død 12. april 2008 i Massachusetts) var en britisk kunstløper som deltok i de olympiske vinterleker 1932 i Lake Placid og  1936 i Garmisch-Partenkirchen
Colledge var kun elleve år og fire måneder da hun kom på åttendeplass i kvinnenes kunstløp under Vinter-OL 1932 i Lake Placid.
Fire år senere, under Vinter-OL 1936 i Garmisch-Partenkirchen vant hun en olympisk sølvmedalje, hun kom på andreplass bak Sonja Henie.


== OL-medaljer ==
1936  Garmisch-Partenkirchen -  Sølv i kunstløp, single damer


== VM-medaljer ==
VM 1937  London -  Gull i kunstløp, single damer
VM 1935  Wien -  Sølv i kunstløp, single damer
VM 1938  Stockholm -  Sølv i kunstløp, single damer


== Referanser ==


== Eksterne lenker ==
(en) Cecilia Colledge – Olympedia 
(en) Cecilia Colledge – Sports-Reference (OL-resultater – arkivert) 
(en) Cecilia Colledge – Storbritannias olympiske komité
Rugao

Rugao (kinesisk: 如皋; pinyin: Rúgāo) er et byfylke i byprefekturet Nantong i Jiangsu i Folkerepublikken Kina. 
Befolkningen var på 1 462 063 innbyggere i 1999.En av Kinas best kjente erotiske forfattere fra overgangstiden Ming/Qing, Li Yu, stammet fra Rugao.


== Kulturminner ==
Shuihuihagen (Shuihui yuan, 水绘园) fra qing-dynastiets tid ble i 2001 tilføyd på listen over kulturminner i Folkerepublikken Kina.


== Administrative enheter ==
Storkommunene Rucheng, Chaiwan, Taoyuan, Changjiang, Xue'an, Dongchen, Dingyan, Baipu, Linzi, Xiayuan, Jiuhua, Guoyuan, Shizhuang, Wuyao, Jiang'an, Gaoming, Banjing, Motou, Yuanqiao og Changqing.


== Samferdsel ==
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Taicang.
Kinas riksvei 328 i løper gjennom området, fra Nanjing via blant annet Yangzhou til Nantong.  


== Referanser ==


== Eksterne lenker ==
Lokalregjeringens hjemmesider
Lindan

Lindan er en klororganisk forbindelse som har vært brukt både som insecticid i jordbruket og som farmasøytisk behandling for hodelus og skabb.
Lindan er en nervegift, som hos mennesker først og fremst påvirker nervesystemet, leveren og nyrene, og kan være kreftfremkallende.
Verdens helseorganisasjon klassifiserer lindan som «middels farlig» (Moderately Hazardous), og internasjonal handel med stoffet er underlagt restriksjoner og er regulert i henhold til Rotterdam-konvensjonen. Lindan er for tiden forbudt i over 50 land, og er under vurdering for å bli inkludert under Stockholm-konvensjonen om persistente organiske miljøgifter (POP), som ville forby produksjon og bruk av stoffet over hele verden.
Haimen

Haimen (kinesisk: 海门; pinyin: Hǎimén) er et byfylke i byprefekturet Nantong i provinsen Jiangsu i Folkerepublikken Kina. 
Byfylket hadde 1 036 933 innbyggere i 1999.


== Referanser ==


== Eksterne lenker ==
Lokalregjeringens hjemmesider
Avløser

Avløser er et yrke innen landbruket.
Som avløser tar man over arbeidet på en gård slik at bonden kan få ferie og fritid, eller hjelp når de er syke.
Avløseren skal etter god opplæring, ha ansvaret for det daglige stellet på gården:
- melking
- foring
- traktorkjøring
- skogsarbeid
- forefallende arbeid
Avløserne er normalt ansatt i avløserlagene, og avløserlaget har ansvar for utlønning og personalbehandling. Avløserlagene har gode forsikringsordninger for de ansatte. I tillegg til yrkesskadeforsikring, har avløseren ansvarsforsikring. I dette ligger at avløseren er forsikret mot de skader han skulle være så uheldig å påføre personer, dyr og utstyr han har ansvaret for i sitt arbeid hos bonden.
Jordskiftetekniker

En jordskiftetekniker arbeider med landmåling og kartlegging, og jordskiftekandidatene er ofte utdannet innen geomatikk eller arealplanlegging, eller andre eiendomsfag.  Jordskifteteknikeren skal skaffe til veie data som skal danne grunnlag for arealplanlegging.
En jordskiftetekniker eller jordskiftekandidat kan være ansatt i Jordskifteverket, som er en statlig etat under Landbruksdepartementet, og assisterer jordskifteretten ved rettsmøter og forberedelser til disse, deltar i befaringer og utfører de tekniske oppdragene som sakene fører med seg, men kan også være ansatt i kommuner, i eiendomsselskap eller forskningsinstitusjoner.  Jordskifteteknikere kan dessuten arbeide selvstendig med kart- og beregningsoppgaver, oppmåling og grensemerking.
Jan Cato Poulsen

Jan Cato Poulsen (født 21. august 1936, død 18. april 2007) var en norsk jazzpianist.
Han er omtalt som «Cato Poulsen, den grå eminense» i norsk jazzliv og musikkansvarlig i den Oslo-baserte Jazzradio’n helt fra den startet i 1997 med daglige 4-timers sendinger, 7 dager i uka. Han var også utøvende jazzpianist med mainstreamjazz og norske utøvere på repertoiret.
Cato Poulsen døde i april 2007. 
Det var fullt i Oslos Vestre krematorium da han ble bisatt onsdag 25. april 2007, og Laila Dalseth/Totti Berghs kvintett bidro til en minnestund i Poulsens ånd.


== Utgivelser ==
DaCatos – Happy Hour (2000)
Produsent Cato Poulsen
Piano Cato Poulsen
Vokal Cato Poulsen
Trommer Anders Nøttestad
Bass Martin Bruusgaard
Design/repro Rune Andren Grønberg
Innspilt Blue Note studio
Cato with Friends – It's A Good Life (2004)
Produsent Cato Poulsen
Co-produsent Terje Fjern
Tekniker Vidar Lunden
Piano Cato Poulsen
Bass Stig Hvalrygg
Trommer Eivind Olsen
Vokal Laila Dalseth (spor 3 og 9)
Vokal Cato Poulsen (spor 6 og 14)
Tenorsax Totti Bergh (spor 3, 9 og 11)
Flugabone/trombone Erling Wicklund (spor 8, 9 og 16)
Synthesizer Bjørn Jørgensen (spor 6 og 14)
Kor Lillemor, Eivind, Erling, Stig, Terje, Cato (spor 16)
Design/Repro Jan Rosvoldsve
Illustrasjon Inge Grødum
Innspilt Musikkloftet AS
Mikset Vidar Lunden, Musikkloftet AS
Mastret Fridtjof A. Lindeman, Lydmuren


== Referanser ==